|  |
| --- |
| ***About Face***  Studioalbum av David Gilmour |
|  |
| **Utgjeve** | 5. mars 1984(Storbritannia)6. mars 1984(USA) |
| **Innspelt** | 1983 |
| **Studio** | Pathé Marconi Studio i Paris; Abbey Road Studios i London; miksa i Mayfair Studios i London |
| **Sjanger** | 
* Poprock
* progressiv pop
* softrock
* hardrock

 |
| **Lengd** | 45:18 |
| **Selskap** | 
* Harvest (Storbritannia)
* Columbia (USA)

 |
| **Produsent** | 
* Bob Ezrin
* David Gilmour

 |
|
| David Gilmour-kronologi |
| *David Gilmour*(1978) | *About Face* | *On an Island*(2006)
 
 |
|  |
| Singlar frå *About Face* |
| 1. «Blue Light»Utgjeve: 13. februar 1984
2. «Love on the Air»Utgjeve: 24. april 1984
 |

***About Face*** er det andre soloalbumet til Pink Floyd-gitaristen David Gilmour. Albumet kom ut i mars 1984 og var produsert saman med Bob Ezrin. To av songane, «All Lovers Are Deranged» og den meir radiovenlege «Love on the Air», hadde tekst skriven av Pete Townshend frå The Who, som lenge hadde vore ven av Gilmour. Resten av songane er skriven av Gilmour aleine. I mai same året gav Pink Floyd-medlemmen Roger Waters ut sitt første soloalbum, *The Pros and Cons of Hitch Hiking*.

Historie
--------

Albumet vart spelt inn i Frankrike med lydteknikar Andrew Jackson på ei tid då framtida til Pink Floyd var usikker. Albumet vart miksa av James Guthrie i Mayfair Studios i London.

Somme av musikarane som Gilmour arbeidde med var Jeff Porcaro, Pino Palladino, Deep Purple-organisten Jon Lord, Roy Harper, Michael Kamen (som òg arbeidde på Waters-albumet *The Pros and Cons of Hitch Hiking*), Sam Brown og Steve Winwood.

David Gilmour sa: 

Eg ønskte å gjere eit verkeleg bra album. Eg ønskte ikkje å bli raskt ferdig og ville ha med meg dei beste musikarane i verda som eg kunne få tak, så eg lagde meg ei liste over favorittmusikarane mine, som den beste trommeslagaren, den beste bassisten, beste organisten og så såg eg kven eg fekk med meg. Jeff Porcaro var øvst lista mi over trommisar, Pino Palladino var øvst på lista over bassistar, og Ian Kewley, eller the Rev som han vert kalla, kom og spelte det meste av hamnond og piano, og han var særs dyktig. Steve Winwood var øvst på lista mi over organistar, men han kunne ikkje spele på det meste av albumet, men gjorde noko. Han spelte hammondorgel på «Blue Light». Eg hadde litt meir tid og følte meg friare på dette albumet...fleire «uhell» ser då ut til oppstå.
Eg trur Pete [Townshend] følte seg avgrensa med kva han kunne gjere med The Who, og eg trur me alle føler oss avgrensa med alt me prøver å få til, på grunn av dei forskjellige personlegdomane og rollene du skaper for deg sjølv. Eg veit han var ukomfortabel med visse ting, ting han kunne uttrykke i soloarbeidet sitt. For meg var restriksjonen skalaen av det Pink Floyd hadde blitt meir enn noko anna. Det er fint å kome seg bort og gjere noko på ein litt anna skala...dra ut og spele i auditorium, som ikkje lenger var mogeleg for Pink Floyd før me var blitt langt mindre populære.
Visstnok vart somme av songane på *About Face* skriven av Gilmour då Roger Waters byrja å skrive Pink Floyd-albumet *The Final Cut*. Waters er sagt å ha nekta Gilmour tid til å gjere ferdig sine eigne songar, som gjorde at Gilmour ikkje fekk nokre av songane sine med på albumet. Av desse songane skal det ha vore «Murder», «Out of the Blue», «Near the End» og den musikalske orkestreringa av «Love on the Air» og «All Lovers are Deranged».

Lydbiletet
----------

På albumet finn ein discoliknande singelen «Blue Light» (seinare remiksa av François Kevorkian og som ofte vart stemnd fram som den verste solosongen av ein Pink Floyd-medlem av Pink Floyd-magasinet *The Amazing Pudding*) og ein annan singel, «Love on the Air». «All Lovers Are Deranged» og «Murder» vart gjevne ut som singlar for radio i Nord-Amerika og den førstnemnde nådde 10. plass på Billboard's Mainstream Rock Charts. 

«Murder» følgde og nådde 11. plass på same liste, og var eit rop frå Gilmour om det meiningslause drapet på John Lennon. Pino Palladino spelte bandlaus bass på songen og gav han ein funky stil i den akustiske førstedelen av songen. 

Albumet nådde 21. plassen på albumlista i Storbritannia og 32. plassen i USA, der det selde til gullplate. I Noreg nådde albumet 10. plassen. 

David Gilmour sa seinare i eit intervju med DJ Redbeard, for radioprogrammet *In the Studio with Redbeard* i 2006 om *About Face*, «når eg ser tilbake på det, så har det sine store augneblikk, men det meste der er for 80-tals for min smak i dag.»

*About Face* vart gjeve ut på nytt i 2006 med ny digital lyd.

Innhald
-------

Alle songar er skrivne av David Gilmour, bortsett frå «Love on the Air» og «All Lovers Are Deranged» med tekst av Pete Townshend.

Side ein| Nr. | Tittel | Lengd |
| --- | --- | --- |
| 1. | «Until We Sleep» | 5:15 |
| 2. | «Murder» | 4:59 |
| 3. | «Love on the Air» | 4:19 |
| 4. | «Blue Light» | 4:35 |
| 5. | «Out of the Blue» | 3:35 |

Side to| Nr. | Tittel | Lengd |
| --- | --- | --- |
| 1. | «All Lovers Are Deranged» | 3:14 |
| 2. | «You Know I'm Right» | 5:06 |
| 3. | «Cruise» | 4:40 |
| 4. | «Let's Get Metaphysical» | 4:09 |
| 5. | «Near the End» | 5:36 |

Medverkande
-----------

### Hovudmusikarar

* David Gilmour – gitar, solovokal
* Jeff Porcaro – trommer, perkusjon
* Pino Palladino – bass
* Ian Kewley – Hammond orgel, piano

### Andre musikarar

* Steve Winwood – Hammond orgel (på «Blue Light»), piano («Love On The Air»)
* Anne Dudley – synthesizer
* Bob Ezrin – klaverinstrument, orkesterarrangement
* Louis Jardine – perkusjon
* Ray Cooper – perkusjon
* Jon Lord – synthesizer
* The Kick Horn – blåsarar
* Vicki Brown – korvokal
* Sam Brown – korvokal
* Mickey Feat – korvokal
* Roy Harper – korvokal
* Steve Rance – Fairlight-programmering
* National Philharmonic Orchestra
* Michael Kamen – orkesterarrangement

Turne
-----

Etter *About Face,* la Gilmour ut på ein turne frå mars til juli 1984 i Europa og Nord-Amerika, der han spelte følgjande songar: 

1. Until We Sleep
2. All Lovers Are Deranged
3. There's No Way Out Of Here
4. Love On The Air
5. Mihalis
6. Cruise
7. Short & Sweet
8. Money
9. Run Like Hell
10. Out Of The Blue
11. Let's Get Metaphysical
12. You Know I'm Right
13. Blue Light
14. Murder
15. Near The End
16. Comfortably Numb
17. I Can't Breathe Anymore

**Musikarar på turneen**

David Gilmour - gitar, klaverinstrument, vokal  

Gregg Dechart - klaverinstrument  

Sue Evans - perkusjon (July 5–16)  

Mickey Feat - bassgitar  

Jody Lincott - perkusjon (March–June)  

Mick Ralphs - gitar, vokal  

Raff Ravenscroft - saksofon, fløyte, klaverinstrument  

Chris Slade - trommer

Roy Harper og Nick Mason var med han på konsertane i Hammersmith Odeon 28-30. april 1984.

Salslister
----------

**Album**

| Liste (1984) | Plassering |
| --- | --- |
| Tyskland Media Control Charts | 24 |
| Noreg VG-lista | 10 |
| Sweden Sverigetopplistan | 13 |
| Sveits Swiss Hitparade | 15 |
| US *Billboard* 200 | 32 |

**Singlar** – Billboard (USA)

| År | Singel | Liste | Plassering |
| --- | --- | --- | --- |
| 1984 | «Blue Light» | The Billboard Hot 100 | 62 |
| 1984 | «Blue Light» | Mainstream Rock Tracks | 35 |
| 1984 | «All Lovers Are Deranged» | Mainstream Rock Tracks | 10 |
| 1984 | «Murder» | Mainstream Rock Tracks | 13 |

Kjelder
-------

* *Denne artikkelen bygger på «About Face (album)» frå Wikipedia på engelsk, den 7. mars 2011.*
	+ *Wikipedia på engelsk oppgav desse kjeldene:*

1. ↑  «The Official Site». Pink Floyd. Henta 1. november 2013.
2. ↑  «David Gilmour - About Face (Vinyl, LP, Album)». *Discogs.com*. 5. mars 1984. Henta 10. juli 2019.
3. ↑  About Face på Allmusic
4. ↑  «Record Collector Magazine, May 2003 Interview, by Daryl Easlea». Arkivert frå originalen 4. mars 2012. Henta 7. mars 2011.
5. ↑  «Interview from 'The Source', by Charlie Kendal». Arkivert frå originalen 23. august 2010. Henta 7. mars 2011.
6. ↑  Matt Resnicoff (August 1992). «Careful With That Axe David Gilmour Interview». Musician. Arkivert frå originalen 2. januar 2011. Henta 7. mars 2011.
7. ↑  «charts.de». charts.de. 14. juli 2006. Henta 10. juli 2019.
8. ↑  Hung, Steffen. «David Gilmour - About Face». norwegiancharts.com. Henta 10. juli 2019.
9. ↑  Hung, Steffen. «David Gilmour - About Face». swedishcharts.com. Henta 10. juli 2019.
10. ↑  Hung, Steffen. «David Gilmour - About Face». hitparade.ch. Henta 10. juli 2019.
11. ↑  «David Gilmour - Chart history». Billboard. Henta 10. juli 2019.
12. ↑  «David Gilmour - Chart history». Billboard. Henta 10. juli 2019.

| * v
* d
* e
David Gilmour |
| --- |
| Studioalbum | 
* *David Gilmour* (1978)
* *About Face* (1984)
* *On an Island* (2006)
* *Metallic Spheres* (2010, med The Orb)
* *Rattle That Lock* (2015)

 |
| Konsertalbum | 
* *Live in Gdańsk* (2008)
* *Live at Pompeii* (2017)

 |
| Singlar | 
* «There's No Way Out of Here»
* «Blue Light»
* «Love on the Air»
* «On an Island»
* «Smile»
* «Arnold Layne» (live)
* «Chicago – Change the World»
* «Rattle That Lock»
* «Rattle That Lock (live)»

 |
| Videoar og DVD-ar | 
* *David Gilmour Live 1984*
* *David Gilmour in Concert*
* *Remember That Night*
* *Live in Gdańsk*
* *Live at Pompeii*

 |
| Konsertturnear | 
* About Face-turneen
* On an Island-turneen
* Rattle That Lock-turneen

 |
| Som gjesteartist | 
* *Back to the Egg*
* *Boys and Girls*
* Brother Where You Bound
* *Count Three & Pray*
* *The Dreaming*
* *Flowers in the Dirt*
* *Headline News*
* *HQ*
* No More Lonely Nights
* *Once*
* *Run Devil Run*
* *The Sensual World*
* *So Red the Rose*
* *The Unknown Soldier*
* *White City: A Novel*

 |
| Tilknytte artiklar | 
* Discography
* Pink Floyd
* Barn Jams
* Roger Waters
* Deep End
* Jokers Wild
* The Law
* Ginger Gilmour
* Polly Samson
* *Astoria*
* Hookend Recording Studios
* Roy Harper
* The Black Strat
* *The Madcap Laughs*
* *Barrett*
* *Two Weeks in September*

 |
| 
* Category Kategori

 |

|  |  |
| --- | --- |
| Autoritetsdata | 
* MusicBrainz (release-group)

 |